सामने आईं तस्वीरें, राज कुंद्रा के केस में हुई थीं गिरफ्तार
गंदी बात एक्ट्रेस गहना वशिष्ठ ने लॉन्ग टाइम बॉयफ्रेंड फैजान से शादी कर ली है। कपल की शादी की तस्वीरें सोशल मीडिया पर सुर्खियों में हैं। गहना ने इस्लामिक रीति रिवाज से अपने बॉयफ्रेंड से शादी की है। हालांकि, कपल ने अभी तक शादी कोGehana Vashisht marries boyfriend Faizan Ansari
गंदी बात एक्ट्रेस गहना वशिष्ठ ने लॉन्ग टाइम बॉयफ्रेंड फैजान से शादी कर ली है। कपल की शादी की तस्वीरें सोशल मीडिया पर सुर्खियों में हैं। गहना ने इस्लामिक रीति रिवाज से अपने बॉयफ्रेंड से शादी की है। हालांकि, कपल ने अभी तक शादी को लेकर कुछ भी ऑफिशियल नहीं किया है। गहना का नाम 2021 में चर्चा में आया था, जब राज कुंद्रा पोर्न केस से जुड़े एक अश्लील मामले में गिरफ्तार किया गया था। हालांकि, अभी वो जमानत पर हैं।
ब्राइडल लहंगे में दिखीं गहना, पठानी सूट में फैजान
मीडिया रिपोर्ट्स की मानें तो गहना ने फैजान से शादी करने के लिए धर्म परिवर्तन किया है। सोशल मीडिया पर निकाह की तस्वीरों में गहना रेड लहंगे में नजर आ रही हैं, वहीं फैजान ब्लैक पठानी सूट में दिख रहे हैं।
पहली तस्वीर में दोनों मैरिज निकाह नाम पर साइन कर रहे हैं। दूसरी तस्वीर में फैजान-गहना साथ बैठे हुए हैं। तीसरी फोटो में कपल एक-दूसरे की हाथों में हाथ डाले नजर आ रहे हैं। इन तस्वीरों को देखने के बाद जहां कई यूजर्स उन्हें बधाइयां दे रहे हैं, तो वहीं कई लोग ऐसे हैं जो उन्हें इंटर-फेथ मैरिज करने के लिए ट्रोल कर रहे हैं।
सोशल मीडिया इन्फ्लुएंसर हैं गहना के पति
बता दें कि गहना के पति फैजान एक फेमस सोशल मीडिया इंफ्लुएंसर हैं। वो हाल ही अमेजन मिनी टीवी के रियलिटी शो डेटबाजी में भी नजर आए थे।
एक्ट्रेस के करीबी सोर्सेस ने कहा है कि गहना और फैजान एक-दूसरे के प्यार में पागल है और उनका रिश्ता बेहद पाक है। सोर्स ने दावा किया है कि गहना ने शादी के लिए धर्म परिवर्तन नहीं किया है। यह उनकी निजी पसंद थी।
राज कुंद्रा पोर्नोग्राफी केस में जेल गईं थीं गहना
गहना और राज कुंद्रा पर आरोप है कि उन्होंने ने अश्लील फिल्में बनाई जिसके लिए उन्हें हिरासत में ले लिया गया। गहना राज के समर्थन में तब आई जब उसे मुंबई पुलिस ने गिरफ्तार किया। उन्हें क्राइम ब्रांच के प्रॉपर्टी सेल ने एक वेबसाइट पर पोर्न वीडियो शूट करने और अपलोड करने में उसकी मौजूदगी के लिए गिरफ्तार किया था।
इरॉटिक की तुलना पोर्न से न करें- गहना 
मामले में जमानत के बाद गहना ने एक वीडियो शेयर किया था। जिसमें उन्होंने कहा था मेरा सभी से अनुरोध है कि बोल्ड और इरोटिक सिनेमा की तुलना पोर्न से न करें। राज कुंद्रा और मुझे एक ही मामले में गिरफ्तार किया गया है, हमारी एक ही जांच चल रही है। मुझे पता है कुंद्रा की कंपनी के तहत क्या बन रहा था। मैंने राज कुंद्रा के ऐप के लिए बनाई गई 3 फिल्मों में लीड एक्ट्रेस के रूप में काम किया है। उन्होंने मुझे कभी भी कुछ भी करने के लिए मजबूर नहीं किया, मुझे मेरे द्वारा किए गए और योग्य के अनुसार भुगतान किया गया।
गहना ने आगे कहा था- ‘मुझे काम के साथ कोई समस्या नहीं थी या मुझे भुगतान प्राप्त हुआ। मुझे सामग्री पर कोई आपत्ति नहीं थी, न ही मुझे सेट पर काम करने का कोई बुरा अनुभव था। वे फिल्में बहुत अच्छी तरह से रिलीज़ हुई थीं और उनमें से कोई भी फिल्म पोर्न फिल्में नहीं थीं। जिन लोगों को संदेह है वे Google का इस्तेमाल कर सकते हैं। इनमें से किसी को भी अश्लील के रूप में वर्गीकृत नहीं किया जा सकता है।